CELEX: 32022D0735
Language: lv
Date: 2022-05-12 00:00:00
Title: Padomes Lēmums (KĀDP) 2022/735 (2022. gada 12. maijs), ar ko groza Lēmumu (KĀDP) 2021/1200, lai uz agrāku datumu pārceltu Eiropas Savienības Militārās komitejas priekšsēdētāja pilnvaru termiņa beigas un no agrāka datuma ieceltu amatā nākamo Eiropas Savienības Militārās komitejas priekšsēdētāju

13.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 136/106
               
            
         PADOMES LĒMUMS (KĀDP) 2022/735
         (2022. gada 12. maijs),
         ar ko groza Lēmumu (KĀDP) 2021/1200, lai uz agrāku datumu pārceltu Eiropas Savienības Militārās komitejas priekšsēdētāja pilnvaru termiņa beigas un no agrāka datuma ieceltu amatā nākamo Eiropas Savienības Militārās komitejas priekšsēdētāju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 240. pantu,
         ņemot vērā Padomes Lēmumu 2001/79/KĀDP (2001. gada 22. janvāris) par Eiropas Savienības Militārās komitejas izveidi (1) un jo īpaši tā 3. pantu,
         tā kā:
         
                     (1)
                  
                  
                     Ievērojot Lēmuma 2001/79/KĀDP 3. panta 1. punktu, Eiropas Savienības Militārās komitejas (“Militārā komiteja”) priekšsēdētājs jāieceļ Padomei, pamatojoties uz Militārās komitejas aizsardzības iestāžu vadītāju līmeņa sanāksmes ieteikumu. Saskaņā ar minētā lēmuma 3. panta 2. punktu Militārās komitejas priekšsēdētāja pilnvaru termiņš ir trīs gadi, ja vien Padome nenolemj citādi.
                  
               
                     (2)
                  
                  
                     Ar Lēmumu (KĀDP) 2018/297 (2) Padome par Militārās komitejas priekšsēdētāju iecēla ģenerāli Claudio GRAZIANO uz trīsarpus gadus ilgu laikposmu no 2018. gada 6. novembra. Ar Lēmumu (KĀDP) 2021/1200 (3) Padome pagarināja ģenerāļa Claudio GRAZIANO pilnvaru termiņu Militārās komitejas priekšsēdētāja amatā līdz 2022. gada 31. maijam.
                  
               
                     (3)
                  
                  
                     Militārā komiteja aizsardzības iestāžu vadītāju līmeņa sanāksmē 2021. gada 19. maijā ieteica, ka par Militārās komitejas priekšsēdētāju – kā ģenerāļa Claudio GRAZIANO amata pārņēmēju – uz trim gadiem jāieceļ ģenerālis Robert BRIEGER.
                  
               
                     (4)
                  
                  
                     Ar Lēmumu (KĀDP) 2021/1200 Padome iecēla ģenerāli Robert BRIEGER par Militārās komitejas priekšsēdētāju no 2022. gada 1. jūnija līdz 2025. gada 31. maijam.
                  
               
                     (5)
                  
                  
                     Ģenerālis Claudio GRAZIANO2022. gada 25. aprīlī informēja Pastāvīgo pārstāvju komiteju, ka 2022. gada 15. maijā viņam jāpārtrauc pildīt Militārās komitejas priekšsēdētāja pienākumus.
                  
               
                     (6)
                  
                  
                     Ģenerāļa Claudio GRAZIANO pilnvaru termiņa beigas Militārās komitejas priekšsēdētāja amatā attiecīgi būtu jāpārceļ uz 2022. gada 15. maiju, un ģenerālis Robert BRIEGER būtu jāieceļ par Militārās komitejas priekšsēdētāju no 2022. gada 16. maija.
                  
               
                     (7)
                  
                  
                     Tādēļ būtu attiecīgi jāgroza Lēmums (KĀDP) 2021/1200,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2021/1200 groza šādi:
            
                        1)
                     
                     
                        lēmuma 1. pantu aizstāj ar šādu:
                        
                           “1. pants
                           Ar šo ģenerāļa Claudio GRAZIANO pilnvaru termiņu Eiropas Savienības Militārās komitejas priekšsēdētāja amatā pagarina līdz 2022. gada 15. maijam.”;
                        
                     
                  
                        2)
                     
                     
                        lēmuma 2. pantu aizstāj ar šādu:
                        
                           “2. pants
                           Ar šo ģenerāli Robert BRIEGER ieceļ par Eiropas Savienības Militārās komitejas priekšsēdētāju no 2022. gada 16. maija līdz 2025. gada 31. maijam.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 12. maijā
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 27, 30.1.2001., 4. lpp.
         
         
            (2)  Padomes Lēmums (KĀDP) 2018/297 (2018. gada 20. februāris), ar ko ieceļ Eiropas Savienības Militārās komitejas priekšsēdētāju (OV L 56, 28.2.2018., 33. lpp.).
         
            (3)  Padomes Lēmums (KĀDP) 2021/1200 (2021. gada 19. jūlijs), ar ko pagarina Eiropas Savienības Militārās komitejas priekšsēdētāja pilnvaru termiņu un ieceļ nākamo Eiropas Savienības Militārās komitejas priekšsēdētāju (OV L 259, 21.7.2021., 6. lpp.).